gentaiscool/nusaparagraph_topic huggingface dataset:
Lagu “Sirih Kuning” merupakannye lagu daerah populer Betawi yang menjadi lagu daerah DKI Jakarta. Lagu ntu juga sering digunakannye sebagai alunan ngibing. Biasanye, jika seorang penari membungkus selendang untuk seorang tamu, tamu tersebut bersedia menari bersama, yang disebut ngibing. Lagu “Sirih Kuning” mengiringi adegan tarian bersama. Umumnye lagu yang menjadi ketegangan ngibing disebut lagu sayur. Selain “Sirih Kuning”, ada lagu “Keramat Karam”, “Pasar Malem”, “Kacang Kacang” dan lagu sayur lainnya. Jika kita telusuri lebih dalam, lirik “Sirih Kuning” adalah baris-baris berima, terdiri dari baris-baris  yang berhimpitan dengan bunyi di akhir baris. Lagu ntu juga menceritakannye tentang sepasang kekasih yang sangat akrab. Karena vokalnye yang ceria, lagu ntu biasanye dinyanyikannye dengan wajah gembira, dan dinyanyikannye secara bergiliran.

Topic: culture & heritage
Elu tau kagak, kalo Indonesia entu dikenal jadi negara multikultural yang tentunye terdiri dari aneka ragam agama, ras, suku bangsa, serta golongan? Entu perbedaan-perbedaan bikin Indonesia makmur budaya dan tradisi. Nah tiap taonnye entu ade macem-macem acara tradisional atau upacara yang terkait same adat dan budaya yang diselenggarain di beberape wilayah yang beda. Selaen buat ngejaga adat dan tradisi, entu acara-acara juga bertujuan buat narik atensinye pare wisatawan. Ade beberape upacara adat tahunan yang beken di Indonesia. Elu tau kagak ape aje upacara adat taonan yang beken di Indonesia? Nyok mulai kite pelajarin upacara-upacara adat yang ade dari tiap daerah di Indonesia!

Topic: culture & heritage
Maen bola waktu kecil:SDMaen di jalan aspal dalem komplek, gawangnya pake sendal, Mulainya jam 4 sore sampe magrib Pake bola plastik, beli nya urunan. Nyeker, Kalo pas nendang trus kulit bagian atas jempol kaki ngegasruk aspal, hmmmm rasanya sedap, sampe warnanya putih, bisa korengan sampe seminggu Trus ditekel sampe jatuh, lututnya kena aspal, sama ga ngeluarin darah, daging putihnya kelihatan, sedapppp.....Pernahng mecahin lampu taman samping rumah, Bapaknya marah - marah, acara sepakbolanya bubarrr deh, Pernah juga bola plastiknya nyasar ke rumah Pak Haji (yg galak), bolanya di sobek, ga terima kita lempari gentengnya pake batu kerikil, Pak Hajinya keluar ngejar kita, apesnya cuma saya yg ketangkep, disandera dirumahnya, dimaki - maki, ditempeleng, akhirnya bokap dateng, gantian marah - marah, akhirnya baru dilepas

Topic: sports
Olahraga yang ngebutuhin lapangan yang lebar selaen bulu tangkis, ada basket. Olahraga basket ini juga sama kayak bulu tangkis, ampir di semua sekolah ada olahraga basket. Ada sekolah yang nyeriusin basket ini ampe ngebentuk grup buat diikutin kompetisi ke sekolah laen. Olahraga ini emang lebih banyak digemarin ama bocah-bocah jelang remaja. Basket ini emang bagus diikutin remaja, soalnya banyak kompetisi basket buat umur-umur muda ini. Di dalem olahraga basket ada dua kelompok. Tiap kelompok ada lima orang. Tiap orang di kelompok punya posisi ama tugas yang laen-laen. Walopun gitu, tujuannya tetep sama aja, masukin bola ke dalem lobang basket. Selaen olahraga berenang, basket ini juga bagus buat pertumbuhan. Sering ngelakuin olahraga ini tulang kaki jadi lebih kuat.

Topic: sports
Skydiving atau têrjun payung bolèh dibilang aktipitas olahragè nyang tibang didêmênin kalangan têrtêntu. Kagak tibang soal biayè, tapi gè kêsiapan mèntal sêbêlon ngêlompat kêluar dari pêsawat mênuju daratan. Mêski ngêmompa adrènalin, sènsasi têrbaèk wayah têrjun payung adalah ngêliat pêmandangan dari kêtinggian sêmbari ngêrasèin sêmriwing èmbusan angin. Têrjun payung ngêbutuhin pêralatan khusus amè pêrsiapan têrkait tatè carè têrjun amè mêndarat, têrmasup pêndampingan instruktur. Sêbêlon ngêlakuin têrjun payung, instruktur bakal minta pêlompat ngêlakuin pêrêgangan. Hal ntu bêrtujuan pêranti ngêbêntuk kêlênturan otot mêrèka. Soalnyè wayah têrjun payung, pêlompat bakal jatoh dêngan kêcêpêtan di atas 100 mil pêr jèm (mph). Pêrêgangan bakal ngêbantu supayè awak têrasa kagak têgang wayah nibla.

Topic: sports
Tari barong nyang bêrasal dari Bali êni bukan tibang sêbuah nandakan, tapi adè maknè unsur-unsur kêpêrcayèan di dalêmnyè. Tari barong nyêritèin mitologis gambaran binatang bêruang nyang punyè kêkuatan goib amè dianggêp bisè ngêlindungin manusiè. Maknè dari tari barong adalah supayè ngêjagè kêsêimbangan antarè duè hal nyang saling bêrtêntangan, yakni kêbaèkan amè kejahatan. Kalo bêrêncanè nyaksiin tari barong wayah liburan kê Bali, bêrikut bêbêrapè lokasi pêrtunjukannyè. Salèh atu lokasi pêrtunjukan tari barong nyang paling têrkênal adè di Dèsa Batubulan, Kabupatèn Gianyar. Sêlaèn di Batubulan, êlu jugè bisè nyaksiin tari barong di Taman Budaya Garuda Wisnu Kêncana. Lokasi pêrtunjukan tari barong bêrikutnyè adè di Kêsiman, têpatnyè di Sekaa Barong Èka Budhi. Nyok, nonton pêrtunjukan tari barong!

Topic: culture & heritage
Kalo kite nonton pertandingan, pasti tuh ada aje kote liat orang nyang selek, ngerasa curang lah, apa lah. Sebenernye kite sebagai penonton tuh boleh-boleh aja kan komentar, cuma kaga bae juga tuh ampe ikut campur ampe bikin rusuh pertandingan. Akibatnye kite bisa diusir tuh keluar lapangan trus juga kaga boleh lagi dah nonton tuh pertandingan. Kaga cuma itu, kalo kite bikin rusuh kan kite ngerugiin waktu nyang udeh kebuang sia-sia. Padahal 5 menit aje berharga tuh buat pertandingan. Bisa-bisa kalo pertandingannye mulur trus pertandingan nyang terjadi di hari itu kaga selesai semua, bisa ngacauin pertandingan satu hari penuh cuma masalah sepele.

Topic: sports
Paris di Jakarta ade di Bekasi? Name restorannye emang kaye gono, lokasinye ge ade di Bekasi mengkenye kocak aje kalo dibacenye. Kemaren nyoba milih makan di latarnye pas mayan mendung bener-bener adem hehe. Di deket korsinye juga ade colokan listrik jadi aman buat ngeces hape biar kaga lobet. Aye mesen Champs Elysees Choco nyang hargenye 25 rebu. Aye rase eni pas buat aye, kaga keliwat manis. Buat kentelnye kaga bikin ampe seret jadi sedeplah. Apelagi minumnye pas tengari-ngari bolong makin sedep. Buat minuman eni aye kasih ponten 4.5/5 deh. Trus aye juga mesen Paris Platter nyang hargenye 55 rebu. Kalo kate aye ni, dari macem-macem nyang disajiin kentangnya sedep. Rase keseluruan gurih ditambah perintilan ama ngiasnye mayanlah bise dipoto buat ngonten. Mayan kenyang makan ini doang ge. Buat Paris Platter aye kasih ponten 4/5 dah.

Topic: food & beverages
Tahun 2018 Indonesia jadi tuan rumah acara Asian Games. Acara soal olahraga ini ada banyak cabangnya, salah satunya wushu. Ada atlet wadon dari Indonesia di cabang olahraga wushu ini yang jadi kebanggaan, namanya Lindswell Kwok. Dia dapet medali emas di Asian Games 2018. Lindswell pas ikut Asian Games waktu itu umurnya 26 taun. Abis menangin medali emas di ajang itu dia bilang mau pensiun abis itu. Omongannya itu bikin semua yang denger kaget. Sebelom ikut ajang ini dia udah menangin banyak banget lomba-lomba olahraga tingkat asia ama dunia sekaligus dapet banyak medali emas. Taun 2009 Lindswell udah ngoleksi lima medali emas di dalem acara Kejuaraan Dunia. Pas level SEA Games taun 2011 dia dapet medali emas di Jakarta, taun 2013 di Myanmar, taun 2015 di Singapura, ama taun 2017 di Malaysia. Lindswell bilang kalo dia udah terjun di wushu dari kecil, jadi udah mendarah daging gitu. Walopun mutusin buat pensiun di umurnya yang masih muda, dia tetep jadi atlit wushu wadon kebanggaan Indonesia.

Topic: sports
Zaman sekarang kite juga mesti ati-ati ama nyang ngakunye tokoh agama, karna belom lama ini juga ada ustadz punya pesantren tapi anak-anak santrinya di perkosa, malah beberapa satri ada yang lagi hamil trus ada juga nyang udeh ngelahirin. Pan bener-bener kurang aja banget ye, anaknye pan bayar disitu, tapi malah dilecehin ama nyang punya pesatren. Orang-orang kaya gini nih nyang udah ngerusak citra ustadz, mereka punya lebih banyak ilmu agama cuma malah keblenger hidupnye. Kita paham bener nyang namanya manusia pasti punya salah, cuma kaga keterlaluan begini lah kelakuannye, udeh nyerupain setan namanye ini mah. Berharap ama siapa lagi kite coba, anak nyang kite titip supaya dapet bekal ilmu agama malah dilecehin, apa kaga mikirin masa depan tuh anak, mudah-mudahan dijauhin dah dari hal begitu.

Topic: religion
Kejadi orang pelit ama taneman khusunye lagi buah-buahan tuh kaga cuma sekali aye rasain. Waktu itu tuh Ncang aye nyang sama juga nanem lagi pohon alpuket, trus sama juga kan buahnye tuh lebet banget. Kalo poon alpuket nyang ini mah kaga keliatan karna adanye tuh di belakang rumah die. Kite taunye buahannye lebat karna dia masupi  tuh ke status wa. Ya orang mana juga bisa liat kan, eh Nyak komen dah mao gitu nyobain atu biji namanye kan sodara ya. Lagian buah juga kalo banyak dibagiin orang malah berkah. Eh kedua kalinye kaga juga nyobain tuh keluarga, ya cuma sekali doang bebuah besoknye udeh kaga bebuah lagi.

Topic: slice of life
Bulan Ramadhan memang penuh dengan keseruan dan kebahagiaan ya Sobat. Selain berpuasa, kita juga melaksanakan ibadah-ibadah pelengkap seperti Shalat Tarawih, tadarus Al-Qur’an hingga bersedekah. Bulan Ramadhan memang penuh dengan keseruan dan kebahagiaan ya Sobat. Selain berpuasa, kita juga melaksanakan ibadah-ibadah pelengkap seperti Shalat Tarawih, tadarus Al-Qur’an hingga bersedekah. Adapun untuk anak-anak, sangat dianjurkan untuk belajar dan latihan berpuasa agar nanti ketika usia baligh sudah terbiasa dan kuat untuk menahan lapar, haus, dan nafsu. Meski begitu, kita tetap diperbolehkan untuk tidak berpuasa jikalau kondisinya tidak memungkinkan seperti sakit, sedang dalam perjalanan jauh, hingga haid untuk perempuan. Oleh lantaran itu agama islam mengatur agamanya dengan fleksibel, kita sebagai umat harus bisa menjalankan ibadah dengan baik lantaran sama sekali tidak dipersulit oleh peraturan yang ada didalamnya. 

Topic: religion
Calon pênumpang KRL commuter line kagak pêrlu khawatir lagi apabila kagak ngêmilikin kartu elektronik wayah ingin naèk kêrèta. Pênumpang tetap bisa naèk kêrèta, meskipun kagak punyè kartu elektronik. Salèh atunyè liwat kode QR. Bêrikut êni carènyè. Pêrtamè, calon pênumpang harus ngêmilikin aplikasi Gojek. Jika bêlon adè, bisa unduh di AppStore atau PlayStore. Lalu, pastikan calon pênumpang ngêmilikin saldo GoPay. Buka aplikasi Gojek. Klik "Laènnyè". Pilih "Go Transit". Pilih "Beli Tikèt". Sêlanjutnyè, tulis stasiun keberangkatan amè stasiun tujuan. Lalu bayar tikèt dêngan GoPay. Nantinyè bakal nongol kode QR. Pindai kode QR di pintu masup stasiun wayah masup amè jugè keluar stasiun. Penggunaan kode QR wayah naèk kêrèta commuter line jugè bisa buat lêbih dari atu orang. Carènyè, êlu pêsên lagi tiketnya di aplikasi Gojek dêngan carè nyang samè. Nantinyè bakal adè kode QR nyang bêrbèda dah!

Topic: slice of life
Hari raya agama Buddha ya ntu, Waisak dirayakannye setiap Mei tepatnye pada waktu terang bulan atau dengan istilah lainnye ya ntu Purnama Sidhi. Perayaan hari waisak dilakukannye untuk memperingatinye Trisuci Waisak ya ntu tiga peristiwa penting, ya ntu kelahiran, penerangan agung, dan kematian Buddha Gautama. Lahirnye Pangeran Siddharta, Pangeran Sidharta lahir sebagai seorang Boddhisatva (calon Buddha dan seseorang yang akan mencapai kebahagiaan tertinggi). Kemudian, Pangeran Siddharta mencapai penerangan agung di usia 29 tahun, Pangeran Sidharta meninggalkan istana untuk bertapa menjadi Buddha serta mencari kebebasan dari usia tua, sakit, dan mati. Kemudian, pencapaian Parinibbana, peristiwa ntu merupakan wafatnya sang Buddha di usia 80 tahun.

Topic: religion
Ayè barêng duè sobat ayè plêsiran ke Yogyakarta sêlamè tigè ari padè 2017. Ari pêrtamè, kitè kê Gumuk Pasir Parangkusumo. Wayah têngari bolong pêntèr bangêt cuacènyè. Abis ntu kitè mampir kê Warung Bu Agêng buat mindo. Warung nyang bêrlokasi di Jalan Tirtodipuran êni punyè bininyè sêniman Butèt Kêrtaradjasa. Ayè mêsên mangut lèlè nyang mêrupakan kulinèr khas Yogyakarta. Abis mindo, kitè pindèh kê Tèmpo Gèlato di Jalan Prawirotaman buat nyobèin gèlato. Ayè mêsên gèlato rasè min amè tèh ijo dêngan ukuran sêdêng. Karna pêrut kitè udèh kêmlakaran, akhirnyè kitè balik kê hotèl buat ngasoh bêntaran. Malêmnyè, kitè madang di Lèsèhan Têrang Bulan Malioboro. Ntulah cêritè ari pêrtamè kitè di Yogyakarta.

Topic: leisures
Ngêbukè sêbuah usahè dèwèk kagak sêgampang ngêbalik têlapak tangan. Supayè kagak jatoh padè lobang nyang samè, susun pêrêncanèan matêng buat idè usahè baru êlu. Bêlajar dari pêngalaman nyang lalu, jauhin kêsalèhan sêbêlonnyè. Êlu bahkan bisè bêrangkat dari paktor-paktor nyang ngêmicu kêgagalan. Dari sono, êlu bisè ngêjè kêrangkè rêncanè buat usahè baru. Kêjè pêrêncanèan nyang dêtail amè ngênyêluruh. Lowongin waktu êlu buat nimbang sêmuè aspèk usahè. Disaranin jugè buat ngêjè targèt. Misalnya, padè Dèsèmbêr nanti, modal buat usahè baru udèh kudu cukup. Lalu, padè Januari, udèh kudu ngêdapêtin pênyuplai buat produksi. Pokuslah padè targèt-targèt ntu. Dêngan bêgono, êlu bakal lêbih bêrsêmangêt ngêbangun usahè.

Topic: business
Nabi Ayub mêrupakan utusan Allah nyang ngêjadi salèh atu contoh manusiè paling sabar nyang patut ditêladanin. Sètan ngêdêngêr sêkêlompok malaèkat ngêdiskusiin bahwa Ayub adalah orang têrbaèk dari gênêrasinyè. Ati sètan nyang kotor dipênuhin kêcêmburuan amè kêmarahan. Rêncanè sètan adalah ngêgodè Ayub dari kêbaèkan amè ngêjènyè supayè jatoh kê dalêm kêmaksiatan. Bêkali-kali sètan nyobè ngêgodè Ayub, tapi diè têtêp nêrimè ujian tanpè ngêluh. Ayub jugè kêsêrang pênyakit nyang ngêjè orang-orang bêrpaling darinyè dêngan rasè jêmbêr. Sêpanjang cobèan bêratnyè, Ayub têtêp setiè kêpadè Allah. Ntulah kisèh Nabi Ayub nyang punyè kêsabaran luar biasè. Diè têtêp sabar, mêski ngêdapêtin cobèan bêrat dalêm idupnyè.

Topic: religion
Kalo kite liat orang harus punya modal gede dulu kalo mao buka wirausaha. Padahal mah kenyataannye kaga kaya gitu, setiap orang bisa buka usaha kalo emng punya niat trus juga konsisten. Jangan cuma mao untung aja, cuma kite tuh mesti puterin modal supaya bisa jalan tdrus tuh usaha. Nah, keuntungan nyang dikit itu dikumpulin ampe banyak jadi baru berasa dah tuh untungnye. Satu nyang harus tau kalo duit usaha tuh jangan ampe digabungin ama duit sendiri, bjar kite tau keuntungan tuh ada berapa. Kalo untung udeh ketauan kan usaha kite bisa jalan terus. Biar kite juga tuh kalo lagi kaga dapet untung ya ketauan.

Topic: business
Adat tradisi merupakan ntu bagiannye dari budaya. Salah satu adat tradisi yang ada di Indonesia adalah Ngobeng, sebuah sebutan untuk Ngidang, atau hidangan yang merupakan sistem penyajiannye ganyeman dalam acara adat, seperti pernikahan, khitanan, dan syukuran. Tradisi Ngobeng telah ada sejak masa Kesultanan Palembang Darussalam. Tradisi ntu adalah tradisi Islam karena sesuai dengan sunnah Rasulullah SAW ya ntu ngegares bersama duduk bersila dan ngegaresnye menggunakannye tangan secara langsung. Ngobeng adalah sebuah tradisi warisannye Kesultanan Palembang Darussalam yang memiliki nilai flosofis yang tinggi kini terhempas oleh akulturasi budaya baru. Sehingga bejibun dari masyarakat Palembang, khususnye di kalangan anak muda masih merasa asing dengan tradisi ntu. Ngobeng sendiri dilakukannye dengan cara bersusun berdiri secara shaf, dengan mengoper ganyeman atau hidangan ke tempat ganyeman acara sedekahan. Maksudnye dari satu orang ke orang berikutnye. Tujuannye agar ganyemannye ntu cepat sampe ke tempat yang disediakannye, dan beban orang yang mengangkat ganyemannye akan lebih ringan. Akan tetapi ngobeng hanya bisa kita temui di tempat acara sedekahan yang tamunye ngegares secara hidangan (duduk lesehan, satu hidangan 8 orang). Sayangnye adat ntu sekarang sedikit sekali yang menggunakannye, lama-lama adat ntu bakalan hilang, karena masyarakat Palembang asli sendiri lebih cenderung menggunakan prasmanan.

Topic: culture & heritage
Aye udeh lama bener kagak naek busway, akhirnye aye pas mau naek busway lagi udeh lupa dan kagak tau kudu gimane apelagi waktu entu aye naeknye bareng empok aye. Tapi akhirnye aye pun tetep coba. Nah cara buat naek transportasi umum busway, pertama entu aye ke halte busway-nye. Terus aye pun nge-tap kartu transportasi, terus muncul tanda silang merah. Ternyate saldonye kagak cukup. Aye belom ngisi saldonye lagi karena udeh lama kagak dipake naek busway, aye jadi kagak ngeh, hehe. Terus setau aye tuh dulu bisa ngisi saldo di loketnye, tapi ternyate sekarang udeh kagak bisa. Akhirnye, aye pun kudu nyari mini market terdekat buat ngisi saldo. Abis entu, baru aye ke halte busway lagi, tap kartu transportasi, nanya busway mane yang kudu aye naekin buat sampe ke tujuannye aye, nunggu busway-nye, dan pas busway-nye aye muncul, aye naek deh, dan akhirnye berhenti di halte tujuannye aye, abis entu tap kartu keluar. Entu die cara naek transportasi umum busway. Gampang sih, tapi karena aye pelupa dan puyeng bener liat map rute busway, aye jadi lebih mending nanya aje.

Topic: slice of life
Kompor listrik juga kaga mao kalah, die juga pasti bakalan dipake ama banyak orang. Cuma banyak aja orang nyang belom tau tuh kelebihannye, jadi apa salahnye kite coba biar kite mudah juga. Hal begini bukan berarti gas elpiji juga bakal ilang, kan kite juga mesti mikirin tukang jualan di jalan, kalo dialalihin semua ke liatrik nanti begimana nasib orang nyang jualan di pinggir jalan. Sebelom kaya tipi nyang udeh beralih ke set up box, kompor listrik juga mesti dikaji lagi si, cuma buat kebutuhan sehari-hari mah pasti jauh lebih murah. Pokoknye majunye teknologi zaman sekarang pasti udej difikirin mateng-mateng manfaatnye jadi jangan ragu buat nyoba.

Topic: technology
Melasti adalah upacarè penyucian diri buat nyambut hari rayè Nyêpi olèh sêluruh umat Hindu di Bali. Masarakat bakal datêng kê sumbêr-sumbêr aèr kayak danau dan laut sêcarè bêkêlompok dari dèsa nyang samè. Saban rombongan ngêbawè pêrangkat-perangkat pêribadèhan dari pura nyang adè di wilayah masing-masing buat disuciin. Saban rombongan jugè nyiapin sêsajian sêsuè kêmampuan. Sêmuè duduk nyila ngadêp kê jajaran pêrangkat ibadèh, sêsajian, jugè sumbêr aèr suci. Parè pêmangku ngitêr dan nyèprètin aèr suci kêpadè sêluruh rombongan nyang datêng. Sêlanjutnyè dilakuin ritual pêrsêmbahyangan olèh sêluruh rombongan. Parè pêmangku bakal ngêbagiin aèr suci buat diminum dan bija (bêras nyang udèh dibasèhin aèr suci) buat ditèmplokin di jidat. Kalo udèh, pêrangkat-pêrangkat pêribadèhan diarak balik kê pura buat ngêjalanin bêbêrapè tahapan ritual nyang laèn.

Topic: religion
Pas liburan taon 2019-an, aye liburan ke suatu tempat wisata alam. Pas entu, aye diajakin encing dan sepupu-sepupunye aye buat kemping di salah satu tempat wisata alam, namanye Ranca Upas di Bandung. Entu tempat wisata alam punya pemandangan alam yang cakep bener. Entu tempat adanye di dataran tinggi dan pastinye dikelilingin banyak pohon-pohon ijo yang bikin entu tempat makin enak diliat. Karena entu wisata alam adanye di dataran tinggi, kite bisa ngerasa sejuk bahkan dingin bener karena suhunye bisa sampe 20 derajat celcius atau bahkan lebih rendah lagi. Ngeliat pohon-pohon yang ijo, dipaduin langit biru, awan putih, dan tenda warna-warni bikin matanye aye seger. Kemping di entu tempat wisata alam bagus bener deh!

Topic: leisures
Bandung memang dikenal sebagai kota yang mempunyai bejibunnye tempat wisata menarik karena alamnye yang cakep, dan udaranye yang ajib ngebuat ntu daerah jadi sering banget dah dikunjungin orang orang bejibun, tempat wisata yang jadi gacoannye orang orang salah satunye ntu Orchid Forest Cikole. Orchid Forest Cikole sangat cocok untuk dijadikan pilihan sebagai destinasinye liburan akhir pekan. Selain menawarkan berbagai wahana menarik, Orchid Forest Cikole ini menyuguhkan nuansa alam yang eksotis beserta udaranye yang sejuk. Orchid Forest Cikole ini berlokasi di Genteng, Cikole, Lembang, Kabupaten Bandung Barat. Orchid Forest Cikole ini mulai beroperasinye dari pukul 09.00-18.00 WIB. Namun, jika anda kurang puas, anda bisa menikmati suasananye disana lebih lama dengan bermalam di camping ground yang disediakan Orchid Forest Cikole. Selain bisa berkemah, Orchid Forest Cikole ntu juga memiliki wahana lainnye yang bisa nikmati.

Topic: leisures
Agama Khonghucu memiliki ntu dua kitab utama, ya ntu Kitab Si Shu dan Kitab Wu Jing yang terbaginye lagi menjadi beberapa bagiannye. Kitab Si Shu yang secara langsung ntu bersumber dari Nabi Khongcu hingga Meng Zi memiliki beberapa bab, ya ntu;  Kitab Ajaran Besar atau yang disebut dengan Da Xue / Thai Hak, Kitab Tengah Sempurna atau yang disebut dengan Zhong Yong / Tiong Yong, Kitab Sabda Suci atau yang disebut dengan Lun Gi / Lun Yu, dan yang terakhir, Kitab Bingcu atau yang disebut dengan Meng Zi / Bing Cu. Sedangkannye Kitab Wu Jing yang bersumber dari para Nabi Purba dan Raja Suci terdirinye ntu;  Kitab Sajak atau yang disebut dengan Shi Jing, Kitab Hikayat atau yang disebut dengan Shu Jing, Kitab Perubahan atau yang disebut dengan Yi Jing, Kitab Kesusilaan atau yang disebut dengan Li Jing, dan Kitab Chun Chiu atau yang disebut dengan Chun Qiu Jing.

Topic: religion
Bagi sêbagian orang, panjat têbing mungkin dianggêp sêbagè olahragè nyang bêrbahayè amè kêbangêtan bêrisiko buat dicobè. Mêski banyak nyang ngêri buat nyobè, olahragè nyang sêring dianggêp tibang urup bagi parè pêcandu adrènalin êni mangkin didêmênin di Indonèsia. Panjat têbing mêrupakan salèh atu olahragè èkstrèm nyang dilakuin di alam bèbas amè mêrupakan salèh atu bagian dari ngêdaki gunung. Olahragè panjat têbing kagak bisè dilakuin dêngan bêjalan kaki biasè. Olahragè êni ngêgunèin pêralatan nyang kudu ngêmadèin amè kudu ngêgunèin bêbêrapè tèknik biar bisè ngêliwatin mèdan ntu. Padè umumnyè, panjat têbing bisè dilakuin di daèrah nyang punyè kontur batuan têbing têrjal amè curam. Kêmiringan têbing ntu ngêcapèi lêbih dari 45 dêrajat dêngan tingkat adrènalin nyang cukup tinggi.

Topic: sports
Ngêrugi adalah hal tuman nyang sêring têrjadi di duniè bisnis. Tapi, kalo kêrugian ntu kagak êlu atasin dêngan gasik, bisè jadi bakal bêrakibat patal têradêp bisnis atau pêrusahèan êlu. Wayah sêbuah pêrusahèan ngalamin kêrugian, pêngêlolè bisnis kudu mampu ngêmbaliin kondisi kêuangan pêrusahèan biar ngêbaèk kêmbali. Puguh adè paktor-paktor nyang nyêbabin masalèh kêuangan ntu têrjadi. Olèh karna ntu, êlu pêrlu ngêlakuin èpaluasi padè sêmuè hal nyang bêrkaitan amè bisnis êlu kayak misalnyè ngèpaluasi sistim bisnis amè produk atau jasè nyang êlu tawarin di pêrusahèan. Hal ntu bêrtujuan biar êlu ngêtauin pênyêbab nyang nongolin kêrugian ntu. Kalo êlu udèh ngêtauin pênyêbabnyè mangkè bakal gampang buat êlu ngatasinnyè. 

Topic: business
Semua makanan nyang kita makan kalo berlebihan juga ade efek sampingye, pas aye cari tau teryata dari banyak manfaat nyang ada ikan gurame juga ada efek sampinye. Makan ikan gurame boleh tapi kaga dianjurin juga tiap hari, dalem seminggu boleh dah makan ikan gurame 1 ampe 2 kali. Kalo ada pilihan mending pilih ikan gurame nyang hasil mancing di alam bebas daripada milih ikan gurame hasil dari budidaya, bukan tanpa sebab tapi nyatanye ikan liar lebih banyak kandungan omega 3 trus lebih dikit ada kontaminasi polusi berbahaya. Ikan gurame hasil budidaya bisa kepapar merkuri ama PCB tinggi nyang bisa rusak otak ama sistem saraf. Merkuri juga bahaya banget buat janin, bayi, trus ama anak nyang dalem tahap tumbuh kembang. Nah kalo bahan PBC itu nbisa jadi penyebab sakit kanker ama ganggu kesehatan dah.

Topic: food & beverages
Setelah selesainye umat Islam menjalankan ibadah puasa di bulan Ramadhan. Maka saatnye mereka merayakan hari kemenangannye dengan ngegares aneka ganyeman di mulai dari pagi hari sebelum sholat subuh, dan sebelum berangkat sholat ied diwajibkan kite untuk sarapan. Idul Fitri sendiri diperingati setiap tanggal 1 Syawal. Di hari ntu, umat Muslim disunnahkan untuk melaksanakannye shalat ied berjamaah di lapangan atau mesjid. Setelah melaksanakannye shalat ied berjamaah, biasanye setiap anggota keluarga akan melanjutkannye kegiatannye dengan tradisi maaf-maafan, dan menikmati aneka macem ganyeman, ya ntu, opor, ketupat, rendang, dan lainnya dengan keluarga besar, tetangga, sampai kemudian dilanjutkannye untuk berziarah ke makam. Perayaan idul fitri bisa kita maknai dengan perayaan kemenangan iman dan juga ilmu karena sudah berhasil menahan nafsu selama sebulan penuh. Setelah berhasil mengesampingkan nafsu ini, umat Islam bisa kembali fitrah. Sehingga kembali ke fitri memiliki arti kembali ke asal kejadian.

Topic: religion
Sebagai orang tua, peran kite ama masa depan anak tuh penting. Walau pun kedepannye anak nyang bakal nentuin cita-citanye pan kaga salah kalo kite ikut buat bimbing. Ngeliat pekerjaan di dunia digital apalagi nyang berurusan ama robot udeh makin meluas, kite bisa galih tuh ketertarikan anak ama hal-hal nyang isinye tuh sekalian ada edukasinye. Tapi, obrolannye tuh disesuain ama usia anak, kaga usah berat juga trus jangan kesannye juga nuntut. Kite bisa ajak diskusi trus kasih tau kelebihan ama kekurangan robot pokoknye hal-hal nyang dasar aja dulu. Trus juga jangan mentang-mentang anak demen ama robot nyanh dikasih maenan ama tontonan robot doang, kite perlu kasih tau buku tentang robot supaya anak juga punya kemauan baca.

Topic: technology
Kicir-Kicir juga merupakan salah satu lagu daerah paling terkenal di Jakarta. Pasalnye ntu lagu sering bener dinyanyikannye di berbagai acara perayaan. Salah satunye, setiap tahun lagu ntu dibawakannye oleh artis-artis ibu kota pada peringatan berdirinye atau ulang tahun kota Jakarta di televisi. Selain ntu, ntu lagu juga ada di buku pelajaran anak sekolah dasar. Mengenai asal usulnye, dapet dikatakannye bahwa lagu kicir-Kicir berakar dari tradisi pantun nusantara, khususnye dalam syair dan pantun Melayu. Hal ntu terlihatnye pada lirik lagu ntu yang dihubungkannye oleh pantun, jumlah suku kata dan baris, seperti pada pantun dan puisi. Bahkan hingga saat ntu, lagu Kicir-Kicir telah  berkembang menjadi versi, dan aransemen yang lebih modern. Misalnye, lagu ntu diaransemen sebagai musik grup, dalam berbagai genre seperti  pop, jazz, dan lain-lain. Bahkan, versi asli lagu ntu dinyanyikannye dengan iringan orkes tanjidor.

Topic: culture & heritage
Kalo ude ade niat jualan, tapi bingung kudu buke toko di ruko ato cukup di rume aje, kudu bangat petimbangin manpaat dari jualan onlen enih. Cakepnye jenis bisnis enih ntu punye segudang manpaat. Misalnye, hemat biaye gagera modalnya kagak terlalu gede dan kagak kepake buat nyewa ruko. Udeh gitu, promosiinnye juge bise lewat internet nyang kagak butuh biaye banyak, kek buat nyetak baliho, pamplet, ato bahkan ngebayar buat iklan di tipi. Terus, bise dikerjain di mane aje, selaen buat ngirim-ngirim produk kalo emang nyang dijual berupe barang. Kalo berupe jasa ato produk digital, mao dikejain bari rebahan di kasur ato kongko cakep juge bise. Selaen ntu, jualan onlen berarti ngeluasin jangkauan pasar. Dari orang luar kelurahan, kota, ampe negeri juge bise beli produk kite lewat onlen.

Topic: business
Selain memiliki dan bejibun orang pade demen dengan Keraton Kasepuhan, Cirebon juga memiliki keraton lainnye, ya ntu namanye Kanoman. Keraton Kanoman ntu berada di Jalan Winaon, Kampung Kanoman, Kelurahan Lemah Wungkuk, Kecamatan Lemah Wungkuk yang berada tepat di belakang pasar Kanoman. Kalo kita ke ntu keraton pasti kite bisa lewatin pasar mata kite jadi seru liatin orang pade dagang di ntu pasar. Lokasinye tidak terlalu jauh dari Stasiun Kejaksaan Cirebon. Keraton Kanoman Cirebon namanye tidak sepopuler Keraton Kasepuhan, namun keraton ntu memiliki daya tarik tersendiri. Untuk fasilitasnye sendiri, ada toilet dan tempat informasi untuk pengunjungnye, serta disono ada museum juga kite bisa baca baca buku macem macem deh. Fasilitas yang ada disini masih kurang dikembangkan. Jadi hanya ada fasilitas yang biasa saja. Namun tidak perlu khawatir, apabila anda orang Islam, ada juga musholla yang dibangun di sekitar keraton ntu. Dan pastinye abis dari ntu keraton kite bisa belanja oleh oleh, dan ngegaresin ganyeman khas Cirebon yang pade ajib dan gamahal.

Topic: leisures
Kerak telor garesannye orang Jakarte yang sedep bener, bikin kita maunye gegares aje. Makanan ntu dibuatnye dari beras ketan putih, dipakein telor bebek bisa juga telor ayam. Bentukkanye mirip sama telor dadar atau kalo kerennye orang bule omlette, kalo kite orang kerak telor. Rasanya yang gurih enak bener, bikin kite jadinye ngeganyem terusan. Luaranye kriuk garing dalemnye lembut. Warnanye putih agak kekuningan, enaknya dimakan pas lagi anget angetnye. Diatasnye ntu dibeberin bawang goreng, dan kelapa parut disangrai. Kerak telor ditaronye diatas kertas nasi coklat, selain dijadiin cemilan, cocok bener dah ntu garesan diganyem pake nasi anget, ditimpe lagi sama minumnye bir pletok, ajibnye etdah. 

Topic: food & beverages
Bihun ame mie emang makanan nyang punye pilihan seabreg buat dikreasiin. Nah, kalo di Betawi, neh, Ncing, Ncang, ade olahan bihun ato mie nyang legendaris bangat. Namanye laksa betawi. Rerata, sih, lebih sering make mie dibanding bihun, ye. Cuman, bihun juge kagak kalah enak kalo dijadiin bahan utame enih makanan. Kalo pengen coba, begini, neh, cara buatnye. Pertame, siapin dulu 2,5 liter aer, 200 ml santen kentel. Buat bumbunye, siapin 250 gr ayam, 2 batang sereh, 3 biji daon salam, ame 3 lembar daon jeruk. Kalo bumbu alusnye, siapin 8 siung bawang merah, 1 sdm ketumbar, 5 siung bawang putih, masing-masing 2 cm kunyit, jahe, ame lengkuas, 3 biji kemiri, 5 biji cabe merah keriting, 1 sdm gula merah, ame garem sebabarnye. Buat pelengkapnye, kite pilih bihun, telor, daon kemangi, bawang goreng, daon bawang, sambel, ame jeruk nipis. Masaknye, pertame, rebus ayam dulu. Udeh gitu, masukin sereh nyang udeh digeprek, daon salam, ame daon jeruk. Kalo udeh mendidih, angkat terus tirisin. Sisain aer kaldu sekitar 1-1,5 liter. Terus, suwir-suwir ayam. Kelar gitu, tumis bumbu alus, tuang aer kaldu ame santen, bari diaduk, bari ditambah gula ame garem. Kalo udeh, taro bihun, suwiran ayam, kemangi, telor, daon bawang, ame bawang goreng di mangkok, terus tuang kuahnye. Mantep, dah, tuh laksa betawi versi bihun!

Topic: food & beverages
Pentingnye kamera ntu kagak bisa dilihat hanya pada alatnye aje, tapi pada apa yang dihasilkannye dari ntu benda. Inilah yang menjadi alasan mengapa sebuah kamera sangat dibutuhkan oleh bejibun orang. Ada satu pepatah yang sudah sering kite dengar sebelumnye ya ntu "sebuah gambar bernilai ribuan kata". Hal ntu karena foto, atau video yang diambil menggunakan kamera adalah cara lain untuk berkomunikasi dengan seseorang tanpa harus bercerita atau berbicara. Kamera adalah alat yang bisa membentuk cerita atau peristiwa yang akan menjadi bukti atas sesuatu, dan bisa mewakili ribuan kata. Dengan kamera, kite bisa mengambil gambar atau foto, merekam kejadian atau aksi.

Topic: technology
Elu tau wisata alam Tenjo Laut di sekitaran Kuningan kagak? Nah waktu taon 2018, aye sekeluarga liburan ke sono. Kite berangkat dari Cirebon, rumah enyaknye Babeh aye. Nah kite berangkat pagi tuh, sekitaran jam 8-an kali ye. Kagak pake lama, kite pun sampe di entu tempat wisata alam karena emang kagak jauh-jauh amat dari Cirebon. Pas sampe, kite langsung girang banget karena pemandangnnye bagus bener. Kite pun sekeluarga awalnye ke tempat poto di perahu tebing gitu. Terus abis entu kite poto di atas pohon yang tinggi bener. Selanjutnye, kite foto-foto di rumah kurcaci. Nah setelah kite puas foto-foto dan nikmatin pemandangan di entu tempat wisata alam, kite pun akhirnye makan dan pulang deh ke rumah deh pas sore.

Topic: leisures
Elu tau atau sekedar pernah denger Aries Susanti Rahayu? Die entu perempuan pake kerudung, yang jadi banyak diomongin sejak 2018 waktu entu. Die mulai beken pas berhasil menang dari Elena Timofeeva pade kejuaraan panjat tebing tingkat dunia IFSC World Cup 2018 di Chongqing, China. Kagak lama entu, die juga sukses raaih medali emas pade pada Asian Games 2018. Kagak berhenti di sono aje prestasinye. Die berhasil dapet medali emas pade kompetisi IFSC World Cup Xiamen di taon 2019. Terus berlanjut pencapainnye, Aries juga sukses mecahin rekor dunia jadi perempuan pertama yang catatan waktunye kurang dari 7 detik pade kejuaraan panjat tebing untuk kategori speed. Nah Aries entu nunjukkin kalo walaupun die cewek dan pake kerudung, hal entu kagak jadi penghalang buat die ngecapai ape yang die mau. Makanye, nyok kite berjuang buat semua cita-cita kite!

Topic: sports
Siapè nyang dêmên amè masakan cumi tintè itêm? Dari manèkah tintè itêm ntu? Di dalêm awak cumi, adè sêbuah organ nyang posisinyè di ujung juluran panjang nyang nonjol kê dêpan. Lêbih dantanyè, kantong tintè cumi bêradè di kêpalè bagian bawèh. Pêrsis di têngèhnyè adè kantong kêcit warnè pèrak. Dari sonolah tintè cumi bêrasal. Tintè cumi ntu bêpungsi buat mêrtahanin diri dari sêrangan prèdator alias musuhnyè, misalnyè ikan. Cumi bakal ngêhindarin prèdatornyè dêngan gancang. Wayah kêliatan amè prèdator, cumi bakal sigrah ngêrutin otot-otonyè, tapi kalo gêraknyè nyang gancang ntu kagak cukup, cumi bakal ngêluarin tintè itêm. Tintè itêm cumi ntu pait amè bêracun, mangkènyè hal ntu amat kagak didêmênin amè prèdatornyè.

Topic: food & beverages
Sêsuatu nyang dikêjè amè lêngên dèwèk èmang punyè kêsan nyang lêbih dalêm. Nah, salèh atu hadièh bêrkêsan buat orang kêsayangan êlu adalah scrapbook. Puguhnyè scrapbook ntu êlu kêjèin dèwèk, yè. Dari asal katènyè, 'scrap' artinyè 'sisè'. Tapi, hobi ngêjè scrapbook êni bukan tibang kêgiatan nèmplok-nèmplokin barang sisè, loh. Maksud scrapbook di mari adalah sêni nèmplokin poto amè hiasan laènnyè di mèdia kêrtas ampè ngêjadi sêbuah karyè krèatip nyang mênarik. Sêlaèn dijadiin sêbagè hadièh, scrapbook jugè bisè bêpungsi sêbagè jurnal sêari-ari nyang bêrisi kênang-kênangan pênting di iduplu. Isi scrapbook bisè bêmacêm-macêm, misalnyè guntingan-guntingan koran, kutipan-kutipan, poto, tulisan, gambar, atau lêmbaran mèmo.

Topic: leisures
Gegaresan khas Cirebon nyang paling edan kesohor ntu ade empal gentong. Ade 5 tempat legendaris nyang kudu kite datengin buat nyobain segernye empal gentong. Kalo ude  memasukin kota Cirebon, Jawa Barat kite bakal gampang nemuin rumah makan nyang nawarin empal gentong. Dari seabregnye tempat, ade 5 nyang legendaris atawa paling sering orang samperin ame paling tersohor di Cirebon. Mulain dari Empal Gentong H. Apud ampe Empal Gentong Amarta. Nyang demen ame empal gentong kayanye ude kagak asing lagi ame rumah makan satu eni. Namenme Empal Gentong H. Apud ude ade sejak tahun 1994.Rumah makan eni ude dapet 12 ribu ulasan di Google Review. Empal Gentong H. Apud selalu rame  didatengin pelancong tiap harinye, kagak cuman warga nyang deket doang, tapinye juge rame pelancong dari luar daerah. makenye hayuk kalo kite melancong ke kota cirebon kite cobain sedep ame segernye kuliner khas kota udang empal gentong nyang ude kesohor eni.

Topic: culture & heritage
Minuman yang kaya akan manfaatnye, sehat, dan bagus banget diminum saat-saat ini adalaah susu jahe. Air susu jahe ntu banyak di jual digerobakkan, jadi ntu penjual gerobakan guyurin ntu air jahe ke gelas, warnanye air jahe agak kecoklatan kan tuh ye, abis itu diguyurin lagi susu kentel manis, tapi bisa juga ngga tergantung selera aje mau yang kaya gimane. Ntu air jahe dijual murah banget dah, kurang lebih hanya 5ribuan aje harganye, gamahal kan ntu harganye. Karena harganye yang gamahal pembelinye jadi bejibun, tapi aye sendiri kaga doyan ame ntu minuman, sebenernye ntu minuman banyak banget manfaatnye kandungan air jahe yang bikin angetin badan, buat yang lagi masuk angin pas banget dah minumin ntu. Air jahe yang kecoklatan setelah dikasih susu jadi warnanye agak putih, pas banget dah diminumin disaat saat kaya gini.

Topic: food & beverages
Saban adè acarè kêluargè gêdé kayak sêlamêtan kawinan, haul, maulid, Lêbaran, atau laèn-laèn, kêluargè Bêtawi biasènyè ngêjè nasi kêbuli. Mêrèka bakal ngêriung di rumèh nyang punyè hajat buat bantu-bantu ngêjè nasi kêbuli. Sêbênêrnyè nasi kêbuli dipêngaruhin amè budayè Arab, tapi hidangan êni populèr di kalangan orang Bêtawi amè orang kêturunan Arab di Indonèsia. Nasinyè nyang sêdêp didapêt dari kaldu kambing, susu, minyak samin, amè rêmpah-rêmpah kayak bawang putih, bawang mèrah, cêngkèh, jintên, kapulaga, kayu manis, kêtumbar, lada itêm, amè pala. Bêras basmati dimasak barêng bahan-bahan ntu ampè wangi sêmêrbak. Sêbagè pêlêngkêp, nasi kêbuli jugè ditambèh daging kambing, acar nanas, sambêl gorèng ati, amè êmping.

Topic: food & beverages
Banyak orang nyang masing maknèin liburan dèwekan sêbagè bêntuk rèkrèasi sêmatè. Bukan lagi ngêjadi kêpèngènan, karang liburan dèwèkan udèh ngêjadi kêbutuhan. Kêidupan kitè sêari-ari biasè dirèpotin amè gawèan sêhinggè kagak adè waktu nyang cukup buat ngênal diri kitè dèwèk lêbih baèk. Liburan paling bêrkêsan adalah wayah bisè liburan dèwèkan. Liburan dèwèkan bisè dijadiin saranè nyari jati diri. Liburan dèwèkan ngêjè kitè kêluar dari jonè nyaman karna kadang nantang diri dèwèk dari jonè nyaman ntu adalah hal nyang kitè butuhin kalo lagi jênuh amè kêidupan. Kitè bisè lêbih tau banyak têntang diri kitè dèwèk, kayak kêkuatan amè kêlêmahan kitè, kêdêmênan amè kêkagakdêmênan kitè, amè hal-hal laènnyè.

Topic: leisures
Hampir saban orang punya harapan bahagia dalam hubungan cintanya. Pasang surut hubungan cinta ntu wajar kalau kadang ngêrasè kagak bahagia. Padè atu momen, mungkin êlu amè pasangan terputus komunikasi. Mungkin jugè lêbih sering bertengkar dari biasanya. Bisa jugè kagak ngêrasèin pendar bahagia karna bosan. Karna situasi ntu, banyak pasangan nyang menyerah amè keluar dari hubungan. Ngêrasè kagak bahagia dalam suatu hubungan kagak sêlalu berarti saatnya buat keluar dari komitmen. Saban orang kagak bakal bahagia 100 persen sepanjang idupnyè. Êlu mungkin mengerjakan aktivitas buat mengejar impian. Tetapi, kagak berarti kagak bakal adè hari êlu ngêrasè stres atau bahkan kagak punya ambisi samè sekali. Têrmasup jugè dalam hubungan romantis, hubungan jugè ngêmilikin siklus pasang surut amè wajar dialami kalau kagak sêlalu bahagia.

Topic: slice of life
Olahrage nyang didemenin ame atu Indonesia, banyak didemenin juge ame anak kolaan, ape coba? Betul, bulu tangkis. Ampir di tiap kolaan ade ekskul bulu tangkisnye. Kalo kolaannye nyediain lapangan badminton, latiannye bise di kolaan langsung. Kalo kagak ade, biasanye latiannye di luar kolaan, nyewa lapangan olahrage. Kegiatannye kagak jauh-jauh dari ekskul laen, ngumpul, rapat, pemanasan, latian badminton, abis ntu bubar. Bagusnye, kalo emang demen ekskul enih, dari awal udeh beli ato punya raket ndiri, biar pas latian kagak nunggu-nunggu ato minjem raket orang. Misal kolaannye bagus, sih, biasanye disediain secara terbatas, sih, ye, peralatan maen badminton enih. Nyang lebi seru lagi kalo seekskul ngikut pelombaan, kek lomba antarsekola, antarkota, ato bahkan antarpropinsi nyang skalanye nasional.

Topic: sports
Babehnye Kyai Haji Mas Mansyur adalah seorang ulama masyhur yang menjabat sebagai imam dan khatib Masjid Ampel Jawa Timur. Makanye kaga heran kalo beliau sudah kentel ilmu agamanye, karena dapet pemahaman tersebut dari kedua orang tuanye dari zaman kecil. Ketika Perang Dunia I meletus pada 1913, ia kembali ke Tanah Air melalui Makkah.  Sepulangnye dari Timur Tengah, ia bergabung dah tuh ke dalam organisasi Serikat Islam (SI) yang pada saat itu dipimpin oleh Oemar Said Tjokroaminoto. SI terkenal sebagai organisasi yang revolusioner. Mas Mansur dan KH Ahmad Dahlan dipercaya menduduki jabatan penasihat pengurus besar. Selain bergabung dengan SI, ia juga membentuk majelis diskusi Taswir al-Afkar (Cakrawala Pemikiran) bersama Abdul Wahab Hisboellah. Selain sibuk di organisasi dan madrasah, beliau juga senang menulis. Aktivitasnye sang jurnalis ntu biasa menuangkan pikiran-pikiran pembaharuannye lewat media massa. Beliau juga menerbitkannye majalahnye pertama kali ntu bernama Soeara Santri.

Topic: culture & heritage
Perubahan gaya hidup yang ade sekarang ini dan dirasain oleh semua orang, termasuk orang yang ade di desa. Karena adanye teknologi, orang desa pun bisa ngerasain manfaat dan perubahannye dalam gaya hidupnye sehari-hari. Kemajuan teknologi emang ade manfaatnye dan bantu urusan orang. Namun katenye kemajuan teknologi entu juga diikutin kekhawatiran, ya entu pemakean teknologi yang salah atau kurang tepat dalam gaya hidupnye bocah ataupun dewasa. Misalnye nih ye, dulu gaya hidup orang desa entu salah satunye gotong royong, tapi sejak adenye kemajuan teknologi, orang desa ninggalin sistem gotong royong. Selaen entu, banyaknye orang desa yang mulai apatis demi menuhin hidupnye sendiri dan mulai adanye kurang saling tenggang rasa antar orang desa. Jadinye perubahan gaya hidup di desa karena adenye globalisasi dan perkembangan teknologi, emang ade positif dan negatifnye.

Topic: slice of life
Tongkonan adalah rumèh adat masarakat suku Toraja nyang bêradè di Propinsi Sulawêsi Sêlatan. Katè 'tongkonan' bêrasal dari katè 'tongkon' nyang bêarti 'duduk'. 
Têrus dapêt akhiran -an jadi 'tongkonan' nyang artinyè 'têmpat duduk' amè 'ongan' artinyè 'bêrnaung'. Catêtan sêjarèh laèn bilang kalo Tongkonan adalah têmpat duduk amè ngêriungnyè parè lêluhur. Dulu parè bangsèwan ngêriung amè duduk di dalêm Tongkonan buat bêdiskusi. Tongkonan jugè ngêjadi têmpat pusat pêmêrèntah, kêkuasèan adat, amè pusat budayè masarakat suku Toraja. Tapi, padè pêrkêmbangan sêlanjutnyè Tongkonan bêpungsi sêbagè rumèh tinggal, kêgiatan sosial, ampè lokasi upacarè adat. Tongkonan adalah simbol kêluargè amè martabat orang Toraja. Kalo tongkonan digadèin, apèlagi dijual, êni ibarat ngêgadèin atau ngêjual martabat kêluargè amè nènèk moyang.

Topic: culture & heritage
Membahas tokoh agama tentunye harus kudu menjelaskannye Kiyai Haji Ahmad Dahlan. Karena beliau adalah seorang pendiri organisasi yang sampe saat ini terus berkembang. Pada saat usianye beliau 15 tahun, beliau sempat menetap di Mekkah. Beliau berinteraksi dengan para pembaharu Islam, beliau berinteraksi dan akhirnye tersentuh untuk memikirkan bagaimana perkembangan agama Islam di Indonesia. Sejak ntu beliau merasa perlunye ade pembaharuan agama Islam di Indonesia, berawal mula di kampungnye dulu. Mula-mulanye dengan memberikan ajarannye mengenai kiblatnye mereka sholat, kemudian mengajak, untuk memperbaiki parit, dan jalanan yang ada di Kauman. Menurut Indonesianis asal Amerika Robert W Hefner, Kiyai Haji Ahmad Dahlan merupakan tokoh pembaharuan Islam di Indonesia yang sangat luar biasa, bahkan pengaruhnye melampaui batasnye puncak pemikirannye Muhammad Abduh di Mesir. Kiyai Haji Ahmad Dahlan tutup usianye di Yogyakarta pada tanggal 23 Februari 1923, dan dimakamkan di Karang Kuncen, Yogyakarta. Meskipun begitu ilmu, dan pengaruhnye beliau terus bersinar dan manfaat hingga saat ini.

Topic: religion
Elu lagi di Jakarta dan mau nyari hiburan? Mau aye bisikin tempat wisata di Jakarta yang mantap betul, tapi gratis kagak? Nih, sini aye kasitau! Kalo elu lagi di Jakarta dan mau wisata tapi kagak perlu bayar, elu ke "Tebet Eco Park" aje! Elu cukup keluarin duit buat ongkos dan bisa kagak mahal kalo elu naek transportasinye yang umum karena di sono strategis juga deket dari stasiun dan halte busway. Nah Tebet Eco Park entu dari awal aje udeh jadi tempat wisata yang rame bener karena viral di media sosial. Selaen gratis dan strategis, tempatnye bagus bener deh! Bener-bener taman penuh pepohonan, ade kursi-kursi panjang buat elu duduk manis, ada lahan buat elu piknik ala-ala di atas rumput, ada jembatan, ada tempat buat bocah-bocah maen, dan laen-laennye. Pokoknye, Tebet Eco Park layak deh buat elu kunjungin sebagai tempat wisata!

Topic: leisures
Buat idup sehat, emang kite kudu banyak gegares buah. Cuman, makan buah langsung ame begitu aje emang bikin bosen. Di Betawi, makan buah ade banyak variasinye. Segernye dapet, sehatnye juge dapet. Salah satunye es campur betawi, isiannye campur-campur bikin cepet nyelab! Begini, nih, cara buatnye. Buat bahan-bahannye, siapin 50 gr tape singkong, 50 gr cincau, 4 buah nangka, 50 gr kolang-kaling, 1 buah kelape mude, 1 buah alpukat, 4 sdm kentel manis, 60 ml sirop coco pandan, ame 200 ml es serut. Buat santennye, siapin 200 ml santen, garem sebabarnye, ame 2 biji daon pandan. Cara buatnye, pertame pisahin aer ame daging kelapanye, potong cincau jadi bentuk dadu 1 cm, potong tape singkong 1 cm, potong daging nangka jadi bentuk dadu 1 cm, ame potong alpukat jadi bentuk dadu 1 cm. Terus, siapin panci nyang udeh diisi santen, garem, ame daon pandan. Panasin ampe mendidih. Kalo udeh, diemin ampe seadem suhu ruangan. Siapin mangkok, taro tape, kolang-kaling, ame semue buah nyang udeh dipotong-potong, tambahin es serut, terus tuang santen, kentel manis, ame sirup coco pandan di atasnye. Jadi, dah, buat ngegares ato buka puasa, seger bangat!

Topic: food & beverages
Ari enih Doel mao nongki ame temen SMA-nye. Ude lame bangat kagak ketemu. Ude sukses katenye enih orang. Doel denger-denger, sih, die kuliah bari jualan gituh. Kepo juge si Doel. Begitu nyampe tempatnye, mereka langsung ngobrol-ngobrol ngomongin banyak hal. Dari jaman dulu, jaman karang, ampe jaman depan mao ngapaen. Ngomong-ngomong jaman karang, Doel keinget soal gosip-gosip jualan temennye enih. Pas Doel tanyein, die langsung nyetekin jempol ame jari tengahnye. "Ah, baru inget aye mao ngomongin enih ame ente, Doel," katenye. Doel heran, "Ngape emang?" Terus, dijawab ame die, "Aye, pan, jualan lisensi Zoom gituh. Nah, admin aye sebelonnye ngundurin diri, tapi aye kagak nyanggup, neh, kalo kudu ngerjain semuenye ndiri. Ye, bales chat pelanggan, ye, ngeproses lisensinye. Makanye, aye butuh admin baru." Doel mangut-mangut dengernye, tapi kaget pas ujug-ujug si temennye ngomong, "Ente mao bantu aye kagak, Doel? Tugasnye jadi admin, bales-balesin chat doang. Nyang ngeproses, mah, aye. Terus gegara enih jualannye di onlen ame lisensi enih kagak ade barang nyatenye, jadi ente bise kerje dari mane aje." Doel ngangguk-ngangguk, "Bole juge, tuh." Akhirnye, balik nongki, Doel dapet sumber cuan baru!

Topic: business
Mutia sempat stres berat karna sêbagè murid SMA, mulè muncul pertanyaan-pertanyaan seputar kuliah amè karier nyang kagak bisè diè jawab dêngan tegas. Diè tau bahwa sebenarnya orang tuanya kecewa wayah diè selalu diam atau kagak menjawab dêngan bênêr pertanyaan tentang cita-cita nyang sering dilontarkan. Mutia mulè memikirkan bakat amè prestasi nyang diè punya, nyang terlihat kagak seberapa jika dibandingkan dêngan murid-murid laènnyè. Diè sempat meraih pontên ujian tertinggi, tapi banyak nyang berpikir bahwa kejadian ntu hanyalah paktor keberuntungan. Dari situ tumbuhlah benih-benih stres nyang saban wayah berbisik kepadanya bahwa diè kagak adè apa-apanya. Mutia selalu ngêrasè kurang dêngan hidup nyang diè punya. Bêbêrapè hobi udèh lama kagak dilakuin karna kurangnya motivasi sejak stres. Ujug-ujug titik terang muncul. Diè menemukan ide buat mulè giat lari pagi saban akhir pekan. Mutiara gè mempersiapkan baju amè sepatu buat berolahraga besok pagi.

Topic: slice of life
Harusnye jika hidup tetanggaan ntu sama-sama lah kite jaga kenyamanannye ntu hidup bertetangga, jika kagak bisa saling bantu, minimal jangan saling ganggu. Jadi kehidupan dalam bertetangga akan nyaman, rumah pun serasa nyaman di tempati. Dengan hidup bertetangga yang baik, anak-anak juga memiliki ruang tumbuh kembang yang baik dari tetangga yang beretika dalam hidup bertetangga. Tiap-tiap pemilik pekarangan ntu juga pade harus mengatur pemasangan atap rumahnye sedemikiannye rupa sehingga air hujan dari atap ntu jatuh di pekarangannye atau di jalan umum. Jika yang terakhir ini kagak terlarang oleh undang-undang atau peraturan pemerintah, kagak boleh die menjatuhkannye ntu di pekarangan tetangganye. Nah loh, sepele tapi bikin nyesek ntu hanya sekedar air curahan hujan tapi hal ntu bisa menjadi hal keributan besar bahkan sampai ranah hukum. Bahkan pada bab "curahan hujan" ntu di atur oleh kitab perundang-undangan negara. 

Topic: slice of life
Rumah adat dari daerah aye entu ade yang namenye Rumah Kebaya. Namanye rumah kebaya soalnye bentuk atapnye mirip pelana yang dilipat dan kalo diliat dari samping, entu lipetan kayak lipetan kebaya. Sampe sekarang, ornamen rumah tradisional dari Betawi entu masih sering dipake, ya entu bagian lis ukiran di bawah genteng. Pemasangan lis khas Betawi entu adalah cara paling gampang buat nunjukkin ciri khas rumah tradisional Jakarta. Atap rumahnye entu terbuat dari genteng atau atep (daun kirai yang dianyem), dinding depan dengan kayu gowok/kayu nangka, dinding rumah lainnya dengan anyaman bambu, dan pondasi yang digunakan adalah batu kali. Nah elu sendiri udeh tau rumah adat dari daerah elu belom? Kalo belom, gas gih sono cari tau!

Topic: culture & heritage